# Plantilla de Lesbos

Una plantilla de Lesbos (també denominada regle de Lesbos) és un útil de dibuix flexible emprat tradicionalment en la construcció. Es tracta d'un regle que pot ser doblegat per ajustar-la al perfil d'una motllura (podent mantenir la forma que se li doni), i és utilitzada per mesurar o reproduir corbes irregulars.
Aquestes plantilles de Lesbos (o regles) originalment es feien amb una classe de plom especialment flexible procedent de l'illa de Lesbos, d'on reben el nom.

## Referències documentals

La plantilla és esmentada per Aristòtil en la seva Ètica a Nicòmac (llibre V, capítol 10) com a metàfora de la importància de la flexibilitat en la justícia equitativa: "Perquè el que és indefinit per si mateix, solament pot ser mesurat per un patró indefinit, com el regle de plom utilitzat pels constructors de Lesbos; tant com aquell regle no és un regle fix i pot ser doblegat a la forma de la pedra, així una norma específica està feta per abastar les circumstàncies de cada cas."
En els primers temps de l'Edat Moderna el terme sovint es va utilitzar de forma figurada (com havia fet Aristòtil) per referir-se a un principi de judici flexible, emmotllable i acomodatici. En la seva famosa carta al teòleg de Lovaina Martin Dorp, Thomas More fa referència al regle quan reprova a Dorp el seu atac contra l'Elogi de la follia d'Erasme: "Tu lloes Adriaan per ser imparcial; així i tot, sembles suggerir que no és més imparcial que un regle de Lesbos, un regle de plom estès el qual, com Aristòtil ens recorda, no és sempre imparcial, des del moment en què es doblega per emmotllar-se a formes desiguals". Samuel Daniel el 1603 va descriure l'equitat com "aquella plaça de Lesbos que envolta un edifici, abraçada a la fàbrica, i no la fàbrica a la plaça". A la fi del segle xvii, l'erudit John Aubrey va utilitzar la metàfora en un sentit més pejoratiu, implicant la distorsió de l'evidència per ajustar-la a una teoria preconcebuda. Acusava a Inigo Jones, qui havia interpretat els megàlits de Stonehenge com un monument romà, "d'haver fet un regle de Lesbos emmotllat a la pedra: això és, d'haver emmarcat el monument a la seva pròpia hipòtesi, quan realment difereix molt de la realitat objectiva".

## Referències

* ↑ «lesbian, adj. and n.». A: Oxford English Dictionary. 3a. Oxford University Press, Setembre de 2005.
* ↑ Queer Theology: Rethinking the Western Body. Blackwell, 2007.
* ↑ Magee, Maggie; Miller. Lesbian Lives: Psyschoanalytic Narratives Old and New. Routledge, 1997, p. 36.
* ↑ «Drawing tools». [Consulta: 10 abril 2024].
* ↑ «The Online Etymological Dictionary». [Consulta: 29 agost 2015].
* ↑ Aristotle. «Nicomachean Ethics, Book 5 Chapter 10», 1934.
* ↑ «lesbian, adj. and n.». A: Oxford English Dictionary. 3a. Oxford University Press, Setembre de 2005.
* ↑ Kinney. The Complete Works of Sir Thomas More. New Haven: Yale University Press, 1986.
* ↑ «To Sir Tho: Egerton Knight». A: A Panegyrike Congratulatorie delivered to the Kings Most Excellent Maiestie at Burleigh Harrington in Rutlandshire ... Also certaine epistles, 1603.
* ↑ In Defiance of Time: antiquarian writing in early modern England. Oxford: Oxford University Press, 2010.

## Vegeu també

* Corba suau
* Gàlib
* Pinta copiadora de perfils
* Plantilla flexible
* Utensilis de dibuix tècnic